**A N U N Ț**

Institutul Național de Sănătate Publică, cu sediul în Str. Dr. Leonte Anastasievici nr. 1-3, sector 5, București, organizează concurs în vederea ocupării următoarelor posturi vacante de execuție, în conformitate cu prevederile *Ordinul nr. 166/2023 pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi*:

1. 1 post cu normă întreagă de medic specialist confirmat în specialitatea boli infecțioase, în cadrul Centrului Ragional de Sănătate Publică Galați, Secția de Sănătate Publică, Compartimentul Epidemiologia Bolilor Transmisibile;

**Condiții de participare**

**Condiții generale:**

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

**Condiții specifice:**

**-** studii universitare de licență absolvite cu diplomă de licență din ramura de știință medicină;

- certificat de medic specialist în specialitatea boli infecțioase.

**Acte necesare pentru înscriere**

a) formular de înscriere la concurs, conform modelului prevăzut la anexa [nr.](https://lege5.ro/App/Document/gezdsnbqhezds/hotararea-nr-1336-2022-pentru-aprobarea-regulamentului-cadru-privind-organizarea-si-dezvoltarea-carierei-personalului-contractual-din-sectorul-bugetar-platit-din-fonduri-publice?pid=505558071&d=2022-12-19#p-505558071) 1;

b) copia de pe diploma de licenţă şi certificatul de specialist sau primar;

c) copie a certificatului de membru al organizaţiei profesionale cu viza pe anul în curs;

d) dovada/înscrisul, din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

e) acte doveditoare pentru calcularea punctajului prevăzut în anexa nr. 3 la Ordinul nr. 166/2023;

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală, din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i) copia actului de identitate sau orice alt document care atestă identitatea, potrivit legii, aflate în termen de valabilitate;

j) copia certificatului de căsătorie sau a altui document prin care s-a realizat schimbarea de nume, după caz;

k) curriculum vitae, model comun european;

Concursul se va desfășura la sediul INSP din str. Dr. Leonte Anastasievici nr. 1-3, sector 5, București, după următorul calendar:

1. **Selecţia dosarelor de înscriere şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare**

- dosarele de concurs vor fi depuse la sediul institutului, în termen de 10 zile lucrătoare de la data afişării anunţului, respectiv în perioada 12.05.2023-25.05.2023 inclusiv, până la ora 16.00 sau pot fi transmise de candidaţi prin Poşta Română, serviciul de curierat rapid sau poşta electronică (pe adresa runos.bucuresti@insp.gov.ro) înăuntrul termenului prevăzut mai sus. Transmiterea documentelor prin poşta electronică se realizează în format .pdf cu volum maxim de 1 MB, documentele fiind acceptate doar în formă lizibilă

Documentele dosarului de concurs vor fi transmise în ordinea menționată mai sus.

Răspunderea pentru depunerea corectă și completă a documentației revine candidatului.

Depunerea documentației la o altă adresa decât cea indicată în prezentul anunţ sau după termenul limită precizat, atrag automat excluderea/respingerea dosarului candidatului.

Candidații care optează pentru transmiterea documentelor prin Poşta Română, serviciul de curierat rapid sau poşta electronică au obligaţia de a se prezenta la secretarul comisiei de concurs cu documentele de înscriere, pe tot parcursul desfăşurării concursului, dar nu mai târziu de data şi ora organizării probei scrise.

Documentele solicitate în copie, care presupun certificarea pentru conformitate cu originalul, vor fi prezentate împreună cu originalul.

1. **Proba scrisă** ce va avea loc în data de 06.06.2023;
2. **Proba clinică** ce va avea loc la o dată comunicată ulterior candidaților admiși la proba scrisă.
3. **Proba practică** ce va avea loc la o dată comunicată ulterior candidaților admiși la proba scrisă.

ANEXA NR. 1

**Formular de înscriere**

Autoritatea sau instituţia publică:

Funcţia solicitată:

Data organizării concursului, proba scrisă şi/sau proba practică, după caz:

Numele şi prenumele candidatului:

Datele de contact ale candidatului (Se utilizează pentru comunicarea cu privire la concurs.):

Adresa:

E-mail:

Telefon:

Persoane de contact pentru recomandări:

|  |  |  |  |  |
| --- | --- | --- | --- | --- |
|  |  |  |  |  |
|  | Numele şi prenumele | Instituţia | Funcţia | Numărul de telefon |
|  |  |  |  |  |

Anexez prezentei cereri dosarul cu actele solicitate.

Menţionez că am luat cunoştinţă de condiţiile de desfăşurare a concursului.

Cunoscând prevederile art. 4 [pct. 2](http://lege5.ro/App/Document/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?pid=94669750&d=2022-11-21#p-94669750) şi [11](http://lege5.ro/App/Document/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?pid=94669759&d=2022-11-21#p-94669759) şi art. 6 alin. (1) [lit. a)](http://lege5.ro/App/Document/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?pid=94669794&d=2022-11-21#p-94669794) din Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei [95/46/CE](http://lege5.ro/App/Document/gm3dmobzga3q/directiva-nr-46-1995-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-libera-circulatie-a-acestor-date?d=2022-11-21) (Regulamentul general privind protecţia datelor), în ceea ce priveşte consimţământul cu privire la prelucrarea datelor cu caracter personal declar următoarele:

Îmi exprim consimţământul □

Nu îmi exprim consimţământul □

cu privire la transmiterea informaţiilor şi documentelor, inclusiv date cu caracter personal necesare îndeplinirii atribuţiilor membrilor comisiei de concurs, membrilor comisiei de soluţionare a contestaţiilor şi ale secretarului, în format electronic.

Îmi exprim consimţământul □

Nu îmi exprim consimţământul □

ca instituţia organizatoare a concursului să solicite organelor abilitate în condiţiile legii certificatul de integritate comportamentală pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi din orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane, cunoscând că pot reveni oricând asupra consimţământului acordat prin prezentul formular.

Îmi exprim consimţământul □

Nu îmi exprim consimţământul □

ca instituţia organizatoare a concursului să solicite organelor abilitate în condiţiile legii extrasul de pe cazierul judiciar cu scopul angajării, cunoscând că pot reveni oricând asupra consimţământului acordat prin prezentul formular.

Declar pe propria răspundere că în perioada lucrată nu mi s-a aplicat nicio sancţiune disciplinară/mi s-a aplicat sancţiunea disciplinară . . . . . . . . . . .

Declar pe propria răspundere, cunoscând prevederile [art. 326](http://lege5.ro/App/Document/gezdmnrzgi/codul-penal-din-2009?pid=312709239&d=2022-11-21#p-312709239) din Codul penal cu privire la falsul în declaraţii, că datele furnizate în acest formular sunt adevărate.

|  |  |
| --- | --- |
|  |  |
|  | Data: Semnătura: |

**TEMATICA PENTRU CONCURSUL DE MEDIC SPECIALIST ÎN SPECIALITATEA**

**BOLI INFECȚIOASE**

1. **PROBA SCRISĂ**
2. Etiologia bolilor infecțioase: clasificarea agenților microbieni.
3. Mecanismele patogenezei microbiene. Modalități de interacțiune cu microorganismele: colonizare versus infecție, infecție latentă și reactivare.
4. Mecanismele de apărare imună anti-infecțioasă.
5. Infecțiile asociate imunodepresiilor. Abordare diagnostică și terapeutică a neutropenicului febril.
6. Vaccinuri, seruri și imunoglobuline. Programul național de vaccinare.
7. Diagnosticul pozitiv în bolile infecțioase.
8. Sindroamele parainfecțioase majore: febra, detresa respiratorie acută a adultului, șocul septic, insuficiența organică sistemică multiplă (MSOF).
9. Principii de utilizare a antibioticelor.
10. Principalele clase de antibiotice.
11. Antibioticoterapia în situatii particulare: antibioticoterapia la gravide, la femeia care alăptează, la pacienții cu insuficiență renală sau hepatică.
12. Rezistența bacteriană la antibiotice: mecanisme, semnificație, modalități de evidențiere, impactul asupra tratamentului.
13. Utilizarea judicioasă a antibioticelor: concept, implementare.
14. Antibioticoprofilaxia.
15. Terapia antivirală, antifungică, antiparazitară.
16. Tratamentul patogenetic în bolile infecțioase.
17. Febra prelungită de origine necunoscută.
18. Bolile eruptive ale copilăriei: scarlatină, rubeolă, rujeolă, boala mână-gură-picior, megaleritemul infecțios.
19. Patologia infecțioasă la gravide: managementul infecțiilor cu potențial de transmitere materno-fetală.
20. Infecția cu virusurile herpes simplex 1 și 2 (HSV1 și HSV2) și virusul varicelo-zosterian (VZV). Infecțiile cu virusurile herpetice 6,7 și 8 (HHV 6,7,8).
21. Infecția cu citomegalovirus (CMV). Infecția cu virusul Epstein Barr (EBV). Toxoplasmoza. Diagnosticul diferențial al sindromului mononucleozic.
22. Infecția urliană. Tusea convulsivă. Difteria.
23. IACRS: laringita acută, epiglotita, traheobronșita acută, acutizările bronșitelor cronice.
24. Gripa.
25. Infecția cu SARS-CoV-2.
26. Infecția stafilococică.
27. Infecția meningococică.
28. Infecțiile cu enterobacterii (cu excepția infecțiilor digestive).
29. Infecțiile cu bacili Gram negativi non-fermentativi: *P aeruginosa, Acinetobacter spp.*
30. Pneumoniile infecțioase. Supurațiile pulmonare. Pleureziile.
31. Infecțiile din sfera ORL: angine, stomatite acute, rinosinuzite, otite.
32. Meningita acută de etiologie bacteriană, virală, tuberculoasă și fungică. Encefalitele acute (infecțioase și postinfecțioase).
33. Mielitele, polinevritele și alte neuroviroze.
34. Sindroamele diareice: etiologie, patogenie, principii generale de diagnostic și tratament. Toxiinfecțiile alimentare. Infecțiile virale ale tractului digestiv.
35. Sindroamele diareice cu etiologie definită: infecția cu *Clostridioides difficile*. dizenteria bacteriană, holera, alte infecții bacteriene ale tractului digestiv.
36. Bolile cu mecanism toxinic: botulism, antrax, tetanos.
37. Zoonozele: trichineloza, bruceloza, rabia.
38. Hepatitele virale acute și cronice Diagnosticul diferential al icterelor.
39. Infecția cu virusul imunodeficienței umane (HIV).
40. Infecțiile de import: febrele hemoragice, malaria, febra tifoida și paratifoidă, diareea calatorului, dizenteria amoebiană.
41. Leptospiroza. Boala Lyme. Febra recurentă
42. Rickettsiozele: tifosul exantematic, febra butonoasă, febra Q.
43. Sepsisul.
44. Endocarditele infecțioase.
45. Infecțiile fungice sistemice.
46. Infecțiile tractului urinar: cistite, pielonefrita acută, abcesul renal, prostatita acută.
47. Infecțiile asociate asistenței medicale (IAAM): definiții, etiologie, tablou clinic.
48. Prevenirea IAAM: precauții universale în funcție de căile de transmitere, măsuri individuale și pachete de măsuri.
49. Pneumonia asociată asistenței medicale (inclusiv cea asociată ventilației mecanice).
50. Infecțiile plăgilor postoperatorii: profilaxie, diagnostic, tratament
51. Infecțiile intraabdominale.
52. Infecțiile osteoarticulare. Spondilodiscita. Artritele infecțioase.
53. Infecțiile cutanate și de țesuturi moi. Gangrena gazoasă și alte infecții cu clostridii. Piciorul diabetic
54. Infecțiile în situații particulare: pacienți cu dispozitive medicale, consumatori de droguri iv, marii arși.
55. Expunere accidentală la sângele pacienților și măsurile necesare pentru prevenirea îmbolnăvirii personalului medical.

***Bibliografie:***

1. Adrian Streinu-Cercel, Victoria Aramă, Petre Iacob Calistru. Boli Infecțioase – curs pentru studenți și medici rezidenți. Volumul 1, Editura Universitară ”Carol Davila”, 2019. ISBN 978-606-011-063-7 ; 978-606-011-081-1.
2. Adrian Streinu-Cercel, Victoria Aramă, Petre Iacob Calistru. Boli Infecțioase – curs pentru studenți și medici rezidenți. Volumul 2, Editura Universitară ”Carol Davila”, 2021. ISBN 978-606-011-063-7 ; 978-606-011-082-8.
3. Emanoil Ceaușu. Tratat de Boli Infecțioase. Volumul 1, Editura Medicală. 2018. ISBN 978-973-39-0847-0
4. Emanoil Ceaușu. Tratat de Boli Infecțioase. Volumul 2, Editura Medicală. 2020. ISBN 978-973-39-0877-7
5. Dennis L. Kasper, Anthony S. Fauci. Harrison Boli Infecțioase. Ed 2. Editura All. 2020. ISBN 978-606-587-431-2
6. Feather A., Randall D., Waterhouse Mona. Kumar&Clark Medicină clinică Ed. a 10-a. Editura Hipocrate. 2021. ISBN 978-606-95178-0-2
7. Ordinul Ministrului Sănătății nr. 1101 din 30 septembrie 2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare. Monitorul Oficial, Partea I nr. 791 din 07 octombrie 2016, accesat la

<https://www.scnpc.ro/Legi/ordin%201101.pdf>

1. Ghidul pentru prevenirea și limitarea fenomenului de rezistență la antimicrobiene (AMR) și a infecțiilor asociate asistenței medicale (IAAM) – Boli Infecțioase, Epidemiologie, Microbiologie, accesate la adresele [www.mateibals.ro/downloads/proiecte/Norvegia\_2020/rezultate/4\_ghid\_micro.pdf](http://www.mateibals.ro/downloads/proiecte/Norvegia_2020/rezultate/4_ghid_micro.pdf) [www.mateibals.ro/downloads/proiecte/Norvegia\_2020/rezultate/5\_ghid\_epi.pdf](http://www.mateibals.ro/downloads/proiecte/Norvegia_2020/rezultate/5_ghid_epi.pdf) [www.mateibals.ro/downloads/proiecte/Norvegia\_2020/rezultate/6\_ghid\_bi.pdf](http://www.mateibals.ro/downloads/proiecte/Norvegia_2020/rezultate/6_ghid_bi.pdf)

**II. PROBA CLINICĂ**

Cazuri clinice din bolile infecțioase enumerate la proba scrisă.

**III. PROBA PRACTICĂ (de laborator)**

1. LCR: indicații, principii de recoltare, interpretare.
2. Hemocultura: indicații, principii de recoltare, interpretare.
3. Urocultura: indicații, principii de recoltare, interpretare.
4. Exsudatul faringian: recoltare, interpretare.
5. Examinarea puroiului: indicații, principii de recoltare, interpretare.
6. Examenul materiilor fecale (coprocitogramă, coprocultură): indicații, principii de recoltare, interpretare.
7. Antibiograma: metode, interpretare.
8. Testele serologice: principii, metode, interpretare.
9. Examinarea imagistică a plămânului: interpretarea unei radiografii sau a unui CT pulmonar.
10. Diagnosticul molecular în infecții: principiu, indicații, interpretare.